[{"text_idx": "#000000", "text": "Saarlased saavad na\u0308dalakese varem po\u0303llule"}, {"text_idx": "#000001", "text": "Saaremaal on ta\u0308navu kolm vo\u0303istuviljelejat ja nende po\u0303llud on, vo\u0303rreldes mandri omadega, ku\u0308psemisja\u0308rgus na\u0308dala jagu ees."}, {"text_idx": "#000002", "text": "Oma iga-aastast tava ja\u0308tkab Kaido Kirst, kes ta\u0308navu teeb huvitavat eksperimenti, vo\u0303isteldes kahe nisuga \u2013 soodsatel aastatel oma headust kinnitanud talinisuga \u2018Skagen\u2019 ja Eestis suhteliselt uue suvinisu sordiga \u2018Hamlet\u2019. Mo\u0303lemad on Taani sordid ja ostetud Baltic Agro vahendusel."}, {"text_idx": "#000003", "text": "\u2018Skagen\u2019 on ta\u0308navu ko\u0303ikidel kobe, sama ka\u0308ib ka Kirstu po\u0303llu kohta: pea on pikk ja tuumakas ja juba kergelt rohekaskollane. Kuna kasutatud on ka kasvuregulaatorit, siis ko\u0303rs liiga pikk ei ole ning ka lamandunud kohti ei na\u0308e."}, {"text_idx": "#000004", "text": "Kaido Kirstu naabrimees ja so\u0303ber Eugen Koit vo\u0303istleb tritikuga. Mullu oli tal va\u0308ga vo\u0303imas tritikupo\u0303ld, aga kuna u\u0308htki teist tritikut polnud, siis vo\u0303istlusele ei pa\u0308a\u0308senud. Ta\u0308navu on tritikupo\u0303ld ka mandril, millega mo\u0303o\u0303tu vo\u0303tta."}, {"text_idx": "#000005", "text": "Taas on stardijoonel ka To\u0303nu Post, kelle rukis ja taliraps annavad suuri lootusi. \u201eAga mooni rapsi seest ta\u0308ielikult ka\u0308tte ei saanud,\u201c so\u0303nab Post, lisades, et eks temagi mooni-rapsi po\u0303lde ole innukad turistid imetlemas ja sellega koos tallamas ka\u0308inud. Vo\u0303istluspo\u0303llul on moon siiski pigem servades, po\u0303llus kasvab ikka o\u0303ige vili. Ja\u0308medad varred ja rammusad ko\u0303drad lubavad loota head tulemust."}]